આના વિશે માહિતી આપતાં રસ્તા પરથી દરરોજ પસાર થતી કાજલ પંડિતે મિડ-ડે LOCALને કહ્યું હતું કે ‘આ બ્રિજની બન્ને બાજુની ફૂટપાથ પરના અનેક ભાગોમાંનાં ટાઇલ્સ અને પેવર બ્લૉક્સ નીકળી ગયાં છે. ગટરોનાં ઢાંકણાં તૂટી ગયાં છે એને કારણે અનેક રાહદારીઓ આ ફૂટપાથ પર પડી જાય છે. આ ફૂટપાથની બાજુનું એક ઝાડ વધીને ફૂટપાથ પર આવી ગયું છે અને એ જ જગ્યાએ બસ-સ્ટૉપ પણ છે. આ ઝાડનો બહાર આવી ગયેલો ભાગ રાહદારીઓને ચાલવામાં નડતરરૂપ બને છે છતાં એને કાપવાની તસ્દી સુધરાઈ નથી લેતી.’